Oficiālais Vēstnesis L 194 , 27/07/1999 Lpp. 0063 - 0064



Komisijas Lēmums (1999. gada 1. jūlijs), ar ko laikposmam no 2000. gada līdz 2006. gadam nosaka struktūrfondu 3. mērķa saistību apropriāciju paredzamo sadalījumu starp dalībvalstīm (izziņots ar numuru C(1999) 1774) (1999/505/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EK) Nr. 1260/1999 (1999. gada 21. jūnijs), ar ko paredz vispārīgus noteikumus par struktūrfondiem [1], un jo īpaši tās 7. panta 3. punkta pirmo un otro daļu, (1) tā kā Regulas (EK) Nr. 1260/1999 1. panta pirmās daļas 3. punkts nosaka, ka struktūrfondu 3. mērķis ir atbalstīt izglītības, apmācību un nodarbinātības politiku un sistēmu pielāgošanu un modernizāciju; (2) tā kā Regulas (EK) Nr. 1260/1999 7. panta 2. punkta ceturtā daļa nosaka, ka 12,3 % struktūrfondu apropriāciju jāatvēl 3. mērķim; (3) tā kā Regulas (EK) Nr. 1260/1999 7. panta 3. punkta pirmā daļa nosaka, ka Komisijai jāizmanto pārredzamas procedūras, lai izveidotu paredzamu sadalījumu starp dalībvalstīm attiecībā uz saistību apropriācijām, kas programmas izstrādei pieejamas laikposmam no 2000. gada līdz 2006. gadam; (4) tā kā Regulas (EK) Nr. 1260/1999 7. panta 3. punkta otrā daļa nosaka, ka 3. mērķa gadījumā sadalījumu pa dalībvalstīm veido, galvenokārt pamatojoties uz iedzīvotāju skaitu, kas varētu pretendēt uz palīdzību, bezdarba situāciju un relatīvo tādu problēmu smagumu kā sociālā atstumtība, izglītības un apmācību līmeņi un sieviešu dalība darba tirgū; (5) tā kā Eiropadomes 1999. gada 24. un 25. marta Berlīnes sanāksmē ar prezidentūras secinājumu 45. punktu apstiprināja Komisijas saskaņā ar Regulas (EK) Nr. 1260/1999 7. panta 3. punkta otro daļu ieteikto metodoloģiju 3. mērķa apropriāciju paredzamajam sadalījumam; (6) tā kā Eiropadomes 1999. gada 24. un 25. marta Berlīnes sanāksmē ar prezidentūras secinājumu 44. punkta d) un e) apakšpunktu noteica summas, kas attiecas uz dažiem konkrētiem gadījumiem laikposmā no 2000. gada līdz 2006. gadam; (7) tā kā Komisijas paziņojums, kas pievienots Padomes 1999. gada 21. jūnija sēdes protokolam, norāda metodi, ko Komisija izmantos, lai nolemtu apropriāciju paredzamo sadalījumu starp dalībvalstīm atbilstīgi 3. mērķim saskaņā ar Regulas (EK) Nr. 1260/1999 7. panta 3. punkta otro daļu; IR PIEŅĒMUSI ŠO LĒMUMU. 1. pants Saistību apropriāciju paredzamās summas katrai dalībvalstij atbilstīgi 3. mērķim laikposmam no 2000. gada līdz 2006. gadam ir noteiktas pielikumā. 2. pants Šis lēmums ir adresēts dalībvalstīm. Briselē, 1999. gada 1. jūlijā Komisijas vārdā — Komisijas loceklis Pádraig Flynn [1] OV L 161, 26.6.1999., 1. lpp. -------------------------------------------------- PIELIKUMS Saistību apropriāciju paredzamais sadalījums starp dalībvalstīm atbilstīgi struktūrfondu 3. mērķim laikposmam no 2000. gada līdz 2006. gadam (miljonos EUR (1999. gada cenās)) | Dalībvalsts | Apropriācijas | Beļģija | 737 | Dānija | 365 | Vācija | 4581 | Grieķija | — | Spānija | 2140 | Francija | 4540 | Īrija | — | Itālija | 3744 | Luksemburga | 38 | Nīderlande | 1686 | Austrija | 528 | Portugāle | — | Somija | 403 | Zviedrija | 720 | Apvienotā Karaliste | 4568 | Kopā | 24050 | --------------------------------------------------